2
ועדת החוקה חוק ומשפט –
 29.12.2004
[bookmark: _GoBack]                                                                    
הכנסת השש עשרה						נוסח לא מתוקן
מושב שלישי




פרוטוקול מס' 370  
מישיבת ועדת החוקה, חוק ומשפט
יום רביעי,  י"ז טבת התשס"ה  (29 דצמבר 2004), שעה 9:00

    
סדר היום:	צו התעבורה (עבירות קנס)(תיקון מס' 2) התשס"ה - 2004
            

נכחו:
חברי הוועדה:		מיכאל איתן – היו"ר
			משה גפני
			נסים זאב
			רשף חן		

					
מוזמנים:		עו"ד יפעת רווה – משרד המשפטים
			עו"ד נועה כרמל – הלשכה המשפטית, משרד התחבורה
			אלי נאור – הלשכה המשפטית, רשות שדות התעופה, משרד התחבורה
			אפרים פניאל – מנכ"ל מוניות עמל
			רוני יונה – מנכ"ל מוניות נשר
			מנחם בר חיים – מנכ"ל מוניות הדר
			חיים עטר – ארגון המוניות בירושלים
			יהודה בר-אור – יו"ר איגוד נהגי המוניות
			אברהם פריד – יו"ר ארגון המוניות הארצי


ייעוץ משפטי: 		משה בוטון	 
		
	
מנהלת הוועדה:		דורית ואג 

נרשם על ידי:		חבר המתרגמים בע"מ


צו התעבורה (עבירות קנס) (תיקון מס' 2) התשס"ה - 2004


היו"ר מיכאל איתן:

	רבותי,  נמשיך. לאן הגענו?

משה בוטון:

	אדוני היושב ראש, חמש מאות שש עשרה, חמש מאות שבע עשרה לתקנות צו תעבורה (עבירות קנס) הם רוצים שוועדת החוקה חוק ומשפט תאשר את זה כברירת קנס. מדובר על מאתים חמישים ₪. 

היו"ר מיכאל איתן:

	בסדר.

משה בוטון:

בישיבה  הקודמת היתה בעיה, לא בעיה, השאלה אם בעלי המוניות שאמרו שהם לא יקבלו צו. בינתיים העניינים סודרו. שאלתי אותם, הם מסכימים, כולם מסכימים. אז אפשר לאשר.

היו"ר מיכאל איתן:

בסדר. תודה רבה. עצם זה שלא קלקלתי זה כבר הישג גדול.


	תודה רבה לכולכם. אני רק לא יכול להצביע עכשיו כי אני לבד. בעוד כמה דקות יבואו הנה עוד חברים. 

	הישיבה הופסקה בשעה 10:21  והתחדשה בשעה 10:45	           

היו"ר מיכאל איתן:

	חבר הכנסת גפני, חבר הכנסת רשף חן. לפני שאנחנו מתחילים בנושא יועצי המס, אני מבקש לאשר צו תעבורה עבירות קנס. 

היו אצלנו רשות שדות התעופה, משרד המשפטים, התחבורה, ארגון נהגי המוניות, ביקשו להעביר איזה שהם עבירות מנהליות שקשורות היו בהפעלת מוניות בשדה התעופה לוד, להפוך אותן לברירות קנס. 

אני קיימתי בירור עם כל הגורמים והסתבר שהיתה שם איזו שהיא בעיה. שלחתי אותם לעשות שיעורי בית. היום בבוקר הם באו, התייצבו, כולם פה אחד מסכימים ורק לא הצבעתי כי הייתי לבד. אז אני מבקש את אישור הוועדה.

מי בעד אישור הצו? שלושה. מי נגד? אתה יכול להצביע גם כן.

משה גפני:

	כן, אבל אני לא יודע.

היו"ר מיכאל איתן:

	מה אתה לא יודע? אני מסביר לך. בשדה התעופה לוד היו עבירות מנהליות, רוצים להעביר אותן שיהיו ברירת קנס. שאפשר יהיה לעשות רפורטים לכל מי שעובר עבירות שקשורות בהסעה, העלאה והורדת נוסעים שלא.. זהו. היו שם ויכוחים פנימיים בתוכם. ובאו הנה ארגון המוניות ואמרו לי לא לאשר כי דופקים אותנו, עושים לנו כך, עושים לנו אחרת וכולי.

	אמרתי להם, תלכו, תגמרו את כל העניינים, חזרו היום. כולם אמרו בסדר, מקובל על כולם.

משה גפני:

	טוב. גם אני הצבעתי בעד.

היו"ר מיכאל איתן:

	יפה.	אז חסכתי לכם את כל הדיונים. בעיקרון, אני חושב שזה גם עיקרון נכון. אני אף פעם לא מצביע לבד. אני פה הרבה פעמים לבד, אני לא רוצה פעם אחת להתחיל עם זה כי זה הרגל מאוד מגונה. אחר כך אומרים שזה קל אחרי שאתה עושה את זה בפעם הראשונה.

משה גפני:

	אני אומר, בוועדה פה אתם פעילים ממש. הוועדה הזאת חבל על הזמן עכשיו. יותר חשוב משר.

היו"ר מיכאל איתן:

	לא, תדע לך, בזמנו חברת הכנסת ציפי לבני למשל, היתה שרת הקליטה, בממשלה הקודמת, ואני הייתי יושב ראש ועדת החוקה, והיא רצתה להתחלף אתי. אני לא הסכמתי. היא ישבה שם שרת קליטה, אתה בא בתור שר, אין לך זמן לכלום כי האג'נדה שלך לא בידיך, מכתיבים לך, אתה בא לישיבות ממשלה, יושב שם, זה הסיוט הכי גדול כי דנים שם על כל מיני נושאים כי אין לך חצי מושג. בא השר, השר לא יודע כלום מה שהוא מביא. נגיד שר התחבורה. יש לו מיליון עניינים. וצריך להביא לאישור בממשלה. הוא מביא, ואז הפקידים שלו, אתה יושב שם, אתה לא יודע מה קורה. וזה לא כמו בוועדת כנסת, שיש לך זמן, אתה יכול לשאול שאלות, להביא פרופסורים, כל דיון כאן זה משהו נהדר מבחינה אינטלקטואלית, להתחיל לחשוב. שם כלום, לא נתנו לך לדבר בכלל. בקושי.

	טוב. ושרים זוטרים, אני זוכר כשהייתי שר המדע והייתי צריך להשיג חמישה מיליון שקל. מה זה? קריעת ים סוף. כאן בתור חבר כנסת אני מסדיר דברים כאלה בשנייה. שם אני כבול כל הזמן במשמעת. אני לא יכול לעשות כלום. 

	טוב. שלום לכולם.


הישיבה ננעלה בשעה 10:50

